T-Centralen

T-Centralen on yksi Tukholman metron asemista. Se sijaitsee Norrmalmin kaupunginosassa, suurin piirtein Sergelin torin ja Vasagatan-kadun välissä. Asema on Tukholman metron asemista vilkkain. Sitä voidaan myös pitää metroverkoston sydämenä tai pääasemana, sillä se on ainoa asema, joka on kytköksissä kaikkiin kolmeen linjaan.

Keskivertopäivänä noin 219 000 ihmistä matkustaa asemalle tai pois sieltä. Jalankulkutunnelin kautta asema on myös yhdistetty Tukholman keskusrautatieasemaan sekä Cityterminalen -linja-autoterminaaliin.

Aseman nimi oli Centralen 27. tammikuuta 1958 asti. Asema koostuu oikeastaan kahdesta erillisestä, yhteen rakennetusta asemasta, joita yhdistää liukukäytävä.

Ensimmäinen asema (metrolinjat 1 ja 2)
Ensimmäinen asema avattiin 24. marraskuuta 1957. Se oli 38. Tukholman metroasema. Metrolinja 1 (vihreä linja) vanhastakaupungista Hötorgetille sekä linja 2 (punainen linja) vanhastakaupungista Östermalmstorgille kulkevat aseman läpi. Asema sijaitsee Klara kyrkan ja Åhlénsin tavaratalon alla.

Asemalla on kaksi asemalaituria, jotka sijoittuvat eri tasoille. Ylempi asemalaituri on 8,5 metriä maan alla ja linjat 1 (pohjoiseen) sekä 2 (etelään) palvelevat sitä. Alempi taso sijaitsee 14 metriä maan alla, ja sitä palvelevat linjat 1 (etelään) sekä 2 (pohjoiseen).

Toinen asema (metrolinja 3)
Toinen asema avattiin 31. elokuuta vuonna 1975 Tukholman metroverkoston 79. asemana. Se sijaitsee 700 metrin päässä Kungsträdgårdenista, Åhlénsin tavaratalon ja Pääpostitalon alla. Linja 3 (sininen linja) Kungsträdgårdenista Rådhusetin metroasemalle kulkee aseman läpi.

T-Centralen T-Centralen T-Centralen T-Centralen (métro de Stockholm) T-센트랄렌 역 T-Centralen (metropolitana di Stoccolma) T-Centralen T-Centralen T-Centralen T-Centralen Т-Сентрален (станция метро, Синяя линия) T-Centralen